Аполитикатә ҭҵаарадыррақәа ркандидат Беслан Ҳагба арадио Sputnik аефир аҟны игәаанагара иҳәеит жәларбжьаратәи анаԥшыҩцәа Аԥсны ахада иалхрақәа рахь имаар, абжьыҭара алҵшәақәа разхаҵара ианыԥшуа-ианымԥшуа иазкны.
Аԥсны Аҵара аминистр Адгәыр Какоба арадио Sputnik ишиашоу ицо аефир аҿы еиҭеиҳәеит акоронавирус иахҟьаны иаԥшьгоу аԥкрақәа ртәы, онлаин-аурокқәа рымҩаԥгара алшара ыҟоу-иҟаму. Адырраҭара аҵыхәтәаны Адгәыр Какоба ахәыҷқәеи урҭ рҭаацәеи рахь ааԥхьарагьы ҟаиҵеит.
Очамчыра араион ахада ихаҭыԥуаҩ Славик Қәычбериа арадио Sputnik Аԥсны аефир аҿы еиҭеиҳәеит ҳтәылаҿы ихадоу аполитикатә хҭыс - атәыла ахада иалхрақәа рымҩаԥгара ишазыҟаҵоу атәы.
Аԥсуаа рыбзазашьа алхратә система ишаныԥшуа, насгьы Аԥсны аполитикатә еицлабра аҭоурыхи, уажәтәи аамҭазы уи амҩасшьеи ртәы арадио Sputnik ишиашоу ицо аефир аҿы игәаанагара иҳәеит Аԥсны зҽаԥсазтәыз артист Кьасоу Ҳагба.
Ҭырқәтәыла иҟоу Сақариатәи ауниверситет аԥшьбатәи акурс астудент Алиас Қәаранӡиа арадио Sputnik аефир аҟны иҳәеит уи атәылаҟны аҵараиурҭақәа зегьы акоронавирус иахҟьаны ианеиҵаха хымчыбжьа аус шырымуа. Иара иазгәеиҭеит харантәи аҵара алагалара азҵаара макьана ишыӡбам.